section_heading: Životopis
paragraph_text: Lowther je krenuo prema Karolini, gdje je razvio taktiku zabijanja svojim brodom u drugi, nakon čega su se njegovi ljudi penjali na drugi brod i pljačkali ga. Oko 1721. godine otišao je na Kajmanske otoke, gdje je sreo kapetana Benjamina Edwardsa i njegov brod, Greyhound. Lowther je dao topovski signal. Greyhound odgovara otvaranjem boka (istodobna pucnjava iz svih topova jedne strane.) Pirati su se popeli na Greyhound, najvjerojatnije ubili cijelu posadu i zapalili brod. Do tada je Lowther imao dosta brodova pod svojim zapovjedništvom, no kada se s flotom zaputio prema Gvatemali, napali su ih domoroci i bio je prisiljn ostaviti neke brodove i dio ljudi za sobom.